Eiendomsskatten jekkes ned i Oslo

Byrådspartiene er enige med Rødt om å øke bunnfradraget med 600.000 kroner.

GIR EIENDOMSSKATTE-LETTE: Her er Lan Marie Berg (MDG) og byrådsleder Raymond Johansen (Ap). Vis mer byoutline Foto: Vidar Ruud NTB scanpix

Publisert: Oppdatert: 25. september 2017 22:37 , Publisert: 25. september 2017 22:21

Det betyr at eiendomsskatten skal slå inn ved boligverdier over 4,6 millioner kroner, ifølge Aftenposten, som først meldte om enigheten mandag kveld.

I dag er bunnfradraget i Oslo fire millioner. Det er allerede svært høyt sammenlignet med en rekke andre kommuner som kun gir boligeiere et par hundre tusen i fradrag.

Det saftige fradraget gjør at hele 72 prosent av hovedstadens boligeiere fullstendig slipper unna skatten, ifølge Oslo kommune.

Fremover forventes det imidlertid at andelen som må betale eiendomsskatt vil øke, i takt med at boliger blir mer og mer verdt. Det er denne effekten byrådspartiene Ap, SV og MDG nå motvirker, i alle fall enn så lenge, ved å øke bunnfradraget.

Les også Anker eiendomsskatten i Oslo til Høyesterett

Vil være moderat

Byrådsleder Raymond Johansen (Ap) kaller det nye bunnfradraget «betydelig».

– Vi gikk til valg på en moderat eiendomsskatt, sier han til Aftenposten, og fremholder at Oslo nå befester sin posisjon som byen med den mest moderate eiendomsskatten av alle.

Norske kommuner bestemmer i utgangspunktet selv hvor mye eiendomsskatt de vil ha, men det må skje innenfor rammene i eiendomsskatteloven, som blant annet sier at det ikke kan skattes mer enn syv promille. Samtidig kan skatteinnhentingen i kommunen maksimeres ved å gi lite eller ingenting i bunnfradrag.

Slik skattlegges boligen din Skattesats: Kommunen kan kreve fra 2 promille og inntil 7 promille i skatt på eiendommer, men må starte med to. Satsen kan deretter økes med maks to promille per år. Kommuner som vil ha maksimal skattesats må altså øke den gradvis. Verdiberegning: Skattesatsen regnes ut ifra et verdigrunnlag på eiendommen. Kommunene kan velge å taksere eiendommer selv, eller legge ligningstall fra Skatteetaten til grunn. Bunnfradrag: Kommuner kan i tillegg ha bunnfradrag som trekkes fra beregningsgrunnlaget. Det vil si at det er en nedre grense på hvem som får skatt. Det gjør at rimeligere eiendommer skattes mykere – eller unngår eiendomsskatt helt. Bunnfradraget varierer kraftig – i noen kommuner er det kun 100.000 kroner, mens i Oslo er det på fire millioner. Vis mer vg-expand-down

Her kan du lese mer om Bolig Skatter og avgifter